stanford-oval/wikipedia huggingface dataset:
ברייטסורס אנרג'י
פרויקטים > תחנת הכוח באשלים > חוסר-כדאיות כלכלי

מחיר האנרגיה של התחנה התרמו-סולארית באשלים נקבע על 95 אגורות לקוט"ש, שהוא כפול מהמחיר לקוט"ש של התחנה הפוטו-וולטאית באשלים הסמוכה אליה. מכרזים חדשים של תחנות פוטו-וולטאיות בישראל בהספק דומה ובתנאים דומים נסגרים במחיר של 20 אגורות לקוט"ש, וההפרש מהווה עלות עודפת של מאות מיליוני שקלים בשנה לצרכני החשמל.
הערות שוליים

↑  Peter Fairley, Solar Towers Don't Seem to Be the Bird Destroyers Once Thought IEEE Spectrum, November 2, 2015
1 2  David Danelski, Ivanpah solar plant, built to limit greenhouse gases, is burning more natural gas, The Press-Enterprise, January 23, 2017
↑  Benjamin K.Sovacool, The avian benefits of wind energy: A 2009 update, Renewable Energy, Volume 49, January 2013, Pages 19-24
↑  David Danelski, SOLAR POWER: Desert plant has pollution problem, The Press-Enterprise, October 19, 2015
↑  Susan Kraemer, Newly Released Data Indicates Ivanpah Gas is Under 5%, CleanTechnica, April 25, 2016
↑  Herman K. Trabish, Ivanpah: World’s Biggest Concentrated Solar Power Tower Project Goes On-Line, Spanish Association for the Promotion of the Solar Thermal Industry, February 2, 2014
↑  Google cans concentrated solar power project,  Spanish Wind Energy Association, November 24, 2011
↑  NREL Annual Technology Baseline (2017)
↑  NREL Annual Technology Baseline (2018)
↑  עמירם ברקת, ‏פרויקט אשלים: ברייטסורס ואלסטום יקימו את התחנה התרמו-סולארית, באתר גלובס, 18 בנובמבר 2012
↑  אשלים: דוּד במשקל 2,220 טון הותקן בראש מגדל, באתר ynet, 19 באוקטובר 2017
↑  אילנה קוריאל, מגדל התחנה הסולארית בנגב מסנוור למרחקים: "צורב בעיניים", באתר ynet, 20 באוגוסט 2018
1 2   אבי בר-אלי, "פשיטת הרגל שאולי תציל אתכם מקנס של 6 מיליארד שקל", באתר TheMarker‏, 29 בנובמבר 2015
↑  עמירם ברקת, ‏הוכרזה הזוכה במכרז אשלים: חברת Ashalim Sun PV, באתר גלובס, 6 במרץ 2012
↑  ינון יוגב, "Israeli Government Tender for Solar Energy Generation in Vast Photovoltaic Fields Connected to the National Electric Grid , באתר לקסולוג'י, 24 בנובמבר 2018. "The winners of the first two tenders acquired the opportunity to generate about 340 megawatts, at an electricity tariff of 19.8 and 19.9 agorot per kilowatt hour – more than two times lower than the Israel Electric Corporation’s rate for households. According to the IEC’s assessments, the winning tariff in the current tender will be even cheaper."
השדות הסולאריים ב-Ivanpah בזמן הקמתם – יולי 2012, מצולמים ממגדל מספר 1
ציפור מדברון שנשרפה בזמן מעופה על ידי תחנת כוח תרמו-סולארית בארצות הברית
השדה הסולרי ב-SEDC מצולם ממגדל השמש
ברברה מורגנשטרן

| --- | --- |

 לידה:  19 במרץ 1971 (בת 53) האגן, הרפובליקה הפדרלית של גרמניה 
 מוקד פעילות:  גרמניה 
 תקופת הפעילות:  מ-1999 
 סוגה:  מוזיקת פופ 
 שפה מועדפת:  גרמנית 
 כלי נגינה:  כלי מקלדת 
 חברת תקליטים:  Monika Enterprise 
 www.barbaramorgenstern.de
 
ברברה מורגנשטרן (בגרמנית: Barbara Morgenstern; נולדה ב-19 במרץ 1971 בהאגן, גרמניה) היא מוזיקאית וזמרת גרמנייה.
חייה

ברברה מורגנשטרן נולדה בהאגן והחלה ללמוד נגינה בגיל צעיר. אחרי סיום הלימודים היא החליטה להתחיל בקריירה בתחום המוזיקה ועברה להמבורג. בהיותה בהמבורג היא הייתה בסגל מקהלה. בשנת 1994 ברברה מורגנשטרן עברה לברלין ותחילה ניגנה בלהקה. משנת 1996 היא מתרכזת ביצירת מוזיקה משלה.
בשנים 1997–1998 הוציאה ברברה מורגנשטרן את הקלטות הראשונות שלה. בהמשך היא עשתה סיבוב הופעות בגרמניה, אוסטריה ושווייץ. בשנת 1998 יצאה האלבום הראשון של הזמרת. בהמשך היא הוציאה אלבומים נוספים בשיתוף פעולה עם מוזיקאים גרמנים אחרים.
בשנת 2004 היא קיבלה הזמנה לסבב הופעות עם מקסימיליאן הקר שנמשך 34 ימים בכל העולם.
בסך הכול היא הוציאה כ-10 אלבומים ובנוסף לכך הקלטות של סינגלים.
דיסקוגרפיה > אלבומים

Vermona ET 6-1 (1998)
Fjorden (2000)
Nichts Muss (2003)
Tesri (with Robert Lippok, 2005)
The Grass Is Always Greener (2006)
BM (2008)
Fan No.2 (2010)
Sweet Silence (2012)
Doppelstern (2015)
Unschuld und Verwüstung (2018)
ברייטס

בְּרַייטס (מאנגלית: Brights movement) היא תנועה חברתית בה חברים אנשים שהשקפת עולמם היא נטורליסטית (כלומר שלפיה הכל מתנהל לפי חוקי הטבע), והם גוזרים את האתיקה והפעולות שלהם מהשקפת עולם זו.
תנועת הברייטס נוסדה ב-2003 על ידי פול גייזרט (Paul Geisert) ומינגה פוטרל (Mynga Futrell). גייזרט טבע את המונח "ברייט", ופוטרל קבעה את הגדרת שלוש הנקודות.
סיבות ומטרות

הסיבה להיווסדה של קהילת הברייטס היא הדיכוי הפוליטי והחברתי ברוב התרבויות של בעלי השקפת עולם נטורליסטית[דרוש מקור]. בחברות רבות נאסרת השקפת עולם נטורליסטית על פי החוק. לעיתים קרובות גם חברות שאינן מדכאות השקפת עולם זו באמצעות החוק מפגינות התעלמות, זלזול, בוז או הפליה לרעה כלפי המחזיקים בהשקפת עולם כזו. כתוצאה מכך קורה גם לעיתים קרובות, שהשקפת העולם הנטורליסטית אינה זוכה לביטוי מספיק בחיי החברה. קהילת הברייטס מבקשת להיות תנועה בעלת מודעות קהילתית שתחולל שינוי בחשיבה החברתית בנושא זה ותעניק לחבריה כינוי השתייכותי החופשי מהקשרים שליליים (כמו כופר, אפיקורס, אתאיסט, אינפידל, עוכר).
מטרותיה העיקריות של תנועת הברייטס הן:
קידומה של ההבנה החברתית של השקפת העולם הנטורליסטית ושל ההכרה בה.
השגת הכרה פומבית בכך, שאנשים בעלי השקפת עולם כזו יכולים לפעול בנוגע לנושאים בעלי חשיבות חברתית.
חינוך החברה לקראת קבלתה של השתתפות חברתית מלאה והוגנת של אנשים כאלה.
עקרונות

תנועת הברייטס רואה עצמה כתנועה אינדיבידואליסטית, שחבריה הם בעלי דעות, אידאולוגיות, תחומי עניין, עיסוקים, לאומים, תרבויות ומינים שונים, ואין היא מבקשת להנחות או להכתיב שום סוג של קונפורמיזם. היא נמנעת מפעילות בסגנון מועדוני, מארגון של אסיפות ומקידום סוג מסוים של אידאולוגיה. היא איננה ארגון גג של ארגונים קטנים יותר אלא של כל פרט שהוא ברייט. המשותף לכל הברייטס הוא השקפת עולמם, אשר לרוב מקצה להם מקום שולי בחברה (ראו לעיל סיבות ומטרות), לפיכך מצמצמת התנועה את שאיפותיה למטרות שצוינו לעיל וקוראת לחבריה לרכז את פעילותם המעשית במישור החברתי.
חברי התנועה דוגלים בזכותם להגדיר בעצמם מהו "ברייט" ומתכחשים להגדרות שניתנות להם מבחוץ, למשל: ברייטס רבים אינם רוצים להיקרא "בלתי מאמינים", שכן בדברים רבים הם מאמינים בכל לבם. הם מבקשים לקדם את החברה מעבר לצורך לכנות אנשים בעלי השקפת עולם נטורליסטית רק בכינויי שלילה ביחס להשקפות עולם אחרות או על ידי השוואות מזלזלות.
התנועה רואה עצמה ככוח חיובי וקונסטרוקטיבי, ולא ככל סוג שהוא של תנועה שוללת (ולכן גם לא כתנועה אנטי-דתית). היא אינה טוענת לעליונות אידאולוגית, מוסרית או אחרת. גם אם ברייטס מסוימים דוגלים בדעות שליליות לגבי אנשים המאמינים בעל-טבעי, התנועה עצמה אינה מביעה סלידה כלפי השקפות עולם שונות משלה. היא חותרת לקבלה חברתית ושוויון זכויות ומתנגדת לכל סוג של ביטויי אפליה, לא רק נגד ברייטס אלא גם נגד אנשים דתיים.
המונח "ברייט" והשימוש בו

בשם "ברייט" רצה פול גייזרט להביע אופטימיות לגבי עידן חדש הקרב ובא, עידן של הארה, שבו מדע והיגיון מציעים את המפתח לעתיד האנושות. התנועה מבדילה בפרסומיה בין "ברייט" המתחיל באות קטנה: bright, לבין "ברייט" המתחיל באות־רבתי: Bright. הכינוי bright מתייחס לכל אדם המתאים להגדרת שלוש הנקודות, בעוד Bright מתייחס למי שנרשם כחבר בתנועת הברייטס; משמעותה של ההירשמות היא הצהרה עצמית כי:
הנרשמים הם ברייטים אשר רוצים להיחשב לכאלו,
הם נרשמים במטרה להוסיף את עצמם למניין הברייטים וכך להפגין את תמיכתם בעקרונות ובמטרות השוויוניים המוצהרים על ידי התנועה,
ברייטים רשומים רואים בתנועת הברייטס מפעל למען צדק אזרחי (ולא כמפעל אנטי דתי).
בהתאם לעקרונותיה, התנועה מעוניינת בכך, שהשימוש במונח ברייט לא ייצור רושם של התרברבות. משמעותה הרגילה של המילה "bright" באנגלית היא "מבהיק" או "פיקח". כדי למנוע בלבול בין משמעות המונח "ברייט" בהקשרו הנטורליסטי לבין המשמעות "פיקח", מגדירה התנועה בבירור את השימוש הנכון באנגלית במונח: "ברייט" הוא שם עצם ולא שם תואר. לדוגמה: "I'm a bright" ולא "I'm bright", או: "The Community of Brights" או "the Brights' Community" אבל לא "the Bright Community".
במקביל משתמשת התנועה בפרסומיה במונח "סוּפֶּר" ("a super" ) כהיפוכו של המונח "ברייט" (באות קטנה): "סוּפֶּר הוא אדם אשר בראיית העולם שלו כלולים יסודות על־טבעיים או מיסטיים", או על דרך השלילה: "סוּפֶּר הוא אדם שראיית עולמו אינה נטורליסטית". את המונח "סוּפֶּר" הציע דניאל דנט כמונח בעל קונוטציות חיוביות בדומה ל"ברייט" ובדומה לזוג המונחים "גיי" ו"סטרייט".
המונח "ברייט" והשימוש בו > ההבדל בין "ברייט" ל"אתאיסט"

קבוצת האנשים שהמונח "ברייט" מתייחס אליהם דומה מאוד (אם כי לא זהה) לקבוצת האנשים שהמונח "אתאיסט" מתאר, אבל הטעם העיקרי בכך שאדם מחליט להזדהות כ"ברייט" הוא לא כדי להתבדל משאר האתאיסטים, אלא כדי לנסות לחולל שינוי בתפיסה החברתית של מה זה אומר "להיות אתאיסט": ליצור מושג נקי מהקונוטציות שהמונח "אתאיסט" סובל מהן (למשל בארצות הברית, באפריקה ובחברות רבות אחרות) ולעודד הבנה והכרה חברתית בכך שראיית עולם מדעית ודחיית העל־טבעי היא דבר חיובי המתיישב עם מצפוניות, מוסריות ואחריות חברתית. ריצ'רד דוקינס מדגים את השליליות שדבקה במושג "אתאיסט" בציטוט של הקומיקאית האמריקאית ג'וליה סוויני, שסיפרה על תגובתם של הוריה לאחר שאלה קראו בעיתון שבתם הפכה לאתאיסטית: "מילא אם את לא מאמינה באלוהים, אבל אתאיסטית! אתאיסטית?!"
הבדל נוסף בין המובנים של מונחים אלה הוא בדרך ההגדרה: המונח "אתאיסט" מגדיר על דרך השלילה בתארו אדם ש"אינו מאמין באלוהים", בעוד "ברייט" מגדיר חיובית ומתאר אדם שהוא "בעל השקפת עולם נטורליסטית, כלומר שעל פיה הכל בעולם פועל לפי אותם החוקים: חוקי הטבע". באופן זה תנועת הברייטס מתנערת מהאופן המסורתי של תיאור אתאיסטים בראש ובראשונה כאנשים שהם "לא משהו" או ש"חסר להם משהו" ומגדירה אותם מחדש כאנשים שיש להם משהו.
קיימים שני הבדלים גם בהוראת המונחים, כלומר בין קבוצות האנשים אשר אותן מתארים בהתאמה המונחים "ברייט" ו"אתאיסט":
אדם המזדהה כאתאיסט עדיין עשוי להיות אדם המאמין בתופעות על־טבעיות (גלגול נשמות, ניבוי עתידות, רוחות רפאים, טלקינזיס וכדומה). ברייט דוחה את קיומה של כל תופעה על־טבעית שהיא ולא רק של אלים.
הבדל נוסף המתייחס לקבוצת הברייטים הרשומים הוא, שברייט רשום מתחייב להתייחס לאנשים בעלי אמונות על־טבעיות (ובכללם דתיים) מתוך הכרה בשוויון זכויותיהם להאמין ולפעול לפי השקפות העולם השונות שלהם, לא לפעול באופן שהוא אפלייתי כנגד דת או דתיים ולהתנגד לאפליה אנטי דתית (ולאפליה דתית). התחייבות זו אינה עומדת בסתירה עם עידוד שיח ביקורתי על אמונות דתיות או אמונות על־טבעיות אחרות, קריאת תיגר על עקרונות של אמונות כאלה או תקווה לשנות את דרכי מחשבתם והשקפת עולמם של אנשים בעלי השקפות עולם על טבעיות.
חברי התנועה

תנועת הברייטס מגוונת מאוד. לצד ברייטס המכנים עצמם אתאיסטים, הומניסטים, חילונים, חושבים חופשיים, רציונליסטים, נטורליסטים, אגנוסטים או סקפטים, נמנים גם אלה הרואים עצמם כקולטורליסטים אתיים, פנתאיסטים, בודהיסטים, יוגים, ויקניסטים או טרנס-הומניסטים. חלקם רואים עצמם כיהודים, קתולים, קווייקרים, אפיסקופלים, אוניטרים או כמשתייכים לדתות אחרות, אשר בוחרים לדבוק בהיבטים המסורתיים, התרבותיים והאסתטיים של דתם אבל לא בהיבטיה העל-טבעיים.
חברי ברייטס מפורסמים

ריצ'רד דוקינס
סטיבן פינקר
דניאל דנט (Daniel Dennett)
מרגרט דאוני (Margaret Downey)
פן ג'ילט (Penn Jillette)
ריימונד ג'וזף טלר (Raymond Joseph Teller)
ג'יימס רנדי (James Randi)
ריצ'רד ג'ון רוברטס (Richard John Roberts)
מייקל שרמר (Michael Shermer)
הלן ואדווין קייגין מקמפ קווסט (Helen Kagin and Edwin Kagin of Camp Quest)
ג'רון לנייר
איימי אלקון
ראו גם

נטורליזם (פילוסופיה)
לקריאה נוספת

שני מאמרים קצרים מאת ריצ'רד דוקינס על ברייטס:
The Guardian: "The future looks bright"א21 יוני 2003
Wired: "Religion Be Damned"
שלושה מאמרים מאת שלושה ברייטס: ריצ'רד דוקינס (המאמר הראשון לעיל), דניאל דנט וג'רון לנייר:
New York Times: "The Bright Stuff"
מאמרים נוספים:
Who Are The Brights? מאת מייסדי רשת הברייטס
A brights idea מאת שרון טבס (Sharon Tubbs),אSt Petersburg Times,א20 ביולי 2003
The future is oh-so non-adjectivally bright מאת רות ויינריב (Ruth Wajnryb),אSydney Morning Herald,א31 ינואר 31 2004
A Bright New World מאת אריק סטרנד (Erik Strand),אPsychology Today, ינואר / פברואר 2004
Not Too "Bright" מאת כריס מוני (Chris Mooney) - סקירה ביקורתית של המונח "ברייט" בשביל CSICOP
הערות שוליים

1 2  הגדרת המונח "ברייט" בניסוחה המקורי מובנית בשלושה סעיפים: "בְּרַייט הוא אדם: 1. שהשקפת עולמו נטורליסטית, 2. שהשקפת עולמו חופשייה מיסודות על-טבעיים ומיסטיים, 3. שהאתיקה שלו ופעולותיו מבוססות על השקפת עולם נטורליסטית."
↑  במדינות מוסלמיות רבות, כל סטיה מהאסלם מנוגדת לחוק; בסודאן מוגדר אתאיזם, לצד הקומוניזם, כפשע בחוקה (Islam, sectarianism and politics in Sudan since the Mahdiyya מאת Gabriel Warburg).
↑  בשש מדינות בארה״ב, אדם שאינו מאמין באלוהים או ב"יישות עליונה" מנוע על פי החוק מלכהן במשרה ציבורית, לדוגמה: חוקתה של מדינת מיסיסיפי קובעת בסעיף 14, פסקה 265, כי "אדם המכחיש קיומה של ישות עליונה לא יכהן במשרה ציבורית במדינה זו". המדינות הנוספות הן ארקנסו, מרילנד, דרום קרולינה, טנסי, וטקסס.
↑  על פי המאמר "Seven Ways to Change the World: Reviving faith and poitics" מאת Jim Wallis שהופיע ב־ThirdWay ביוני 2008, סקרים הראו שבבחירות לנשיאות, אמריקנים יעדיפו לבחור במועמד ממיעוטים חברתיים רבים – קתולי, שחור, יהודי, אישה, היספאני, מורמוני, נשוי בשלישית, בן 72, או הומוסקסואל – מאשר באתאיסט.
↑  ב־Among the Copts מאת John H. Watson, בדיון על אפליה נגד קופטים במצרים, הוא מעיר ש"לכנות מצרי 'אתיאיסט' עלול לגרום לו נזק בתוך קהילתו, בין אם הוא חילוני־מוסלמי או חילוני־קופטי".
↑  ב־Plainville, U.S.A. מאת James West מוזכרת הימנעותם של אתאיסטים מהזדהות פומבית ככאלה מתוך פחד מפני הדרה חברתית.
↑  בספרו The Cambridge companion to atheism מציין Michael Martin שבמדינות אירופאיות רבות, למרות ההפרדה העקרונית בין הדת למדינה, מעוגנת בחוק הטיה סובטילית נגד חומרי לימוד אתיאיסטיים הנובעת מתוך העדפה מסוימת של חינוך דתי; זאת מתבטאת, לדוגמה, בבלגיה: בתמיכה כלכלית בחינוך דתי, בגרמניה: בהכללת חומר לימודי עם תכנים נוצריים בבתי ספר ממלכתיים במדינות מסוימות, ובצרפת: בהתרת מתן הדרכה דתית על ידי כמרים ונזירות קתוליים בבתי ספר ממלכתיים.
1 2 אתר הברייטס:
התנועה,
There are brights and then there are Brights
↑  The Brights' Bulletin Issue #35 / Following Dennett's Lead
↑  ריצ'רד דוקינס בספרו יש אלוהים? האשליה הגדולה של הדת, הקדמה, ע' 4 במהדורה האנגלית, מסת"ב 0-593-05825-9
↑  קראו על מינוחים אלטרנטיביים למונח "אתאיסט" בחיבורו של Shawn McBeeא"Pick a colloquialism (הקישור אינו פעיל)
בתי הקברות היהודיים באסואירה

| --- | --- |

 פרטי בית הקברות
 דת:  יהדות
 תאריך הקמה:  המאה ה-18
 מספר קבורים:  4,000
 קואורדינטות:  31°31′03″N 9°45′52″W﻿ / ﻿31.517418°N 9.764338°W﻿ / 31.517418; -9.764338
  (למפת מוגדור מוגדלת) בתי הקברות היהודיים באסואירה(למפת מוגדור רגילה) בתי הקברות היהודיים באסואירה he
 
בתי הקברות היהודיים באסואירה היו בתי הקברות של הקהילה היהודית בעיר אסואירה שבמרוקו. בתי הקברות ממוקמים לחוף האוקיינוס באסואירה. הישן שבהם שימש מקום קבורה עד שלהי המאה ה-19, השני והגדול שבהם ממוקם מולו ושימש מקום קבורה מעת שחדל הראשון מלשמש לכך. במקום קבורים רבנים מפורסמים, מהם רבי אברהם רפאל קורייאט, רבי חיים פינטו ורבנים נוספים צאצאיו.
רקע: הקהילה היהודית באסואירה

העיר אסואירה הוקמה על ידי מולאי עבדאללה בשנת 1764. מהרה הפכה לעיר סחר מקומית ובינלאומית שמשכה אליה יהודים רבים. במהלך המאה ה-19 גדלה האוכלוסייה היהודית במקום והייתה לאחת מהקהילות הגדולות במרוקו. הרובע היהודי, המלאח, המכסה אומנם כ-10% משטח העיר, אך הוא אכלס בתקופות השיא כ-40% מאוכלוסייתה. קהילה זו מהוה עדות לתפקיד המשמעותי של יהודים בפיתוחה של עיר נמל מהגדולות במרוקו. כיום נותרו באסואירה קומץ יהודים. במקום פעלו רבנים חשובים ומהם: רבי אברהם רפאל קורייאט, ממשפחת רבנים נכבדת בתטואן שהיה רבה הראשון של העיר, רבי חיים פינטו שהיה דיין והתפרסם כצדיק, ורבים אחרים.
בתי הקברות היהודיים

הישן מבין שני בתי הקברות של אסואירה ממוקם לחוף האוקיינוס האטלנטי והיה מקום לקבורה עד שלהי המאה ה-19. צמיחתה המהירה של האוכלוסייה היהודית בעיר הביאה את הקמתו של בית העלמין החדש בשנת 1892 (ראו תמונה של שלט ההנצחה), הממוקם אל מול הישן. חלק ניכר מן המצבות בבית העלמין החדש נחקקו על ידי רבי דוד אלקיים, משורר ופייטן ידוע שהיה רב-אמן ופעל גם סתת וחרט של מצבות. לפי בדיקה שעשו חוקרים שתמללו את מצבות, בבית הקברות הישן מצויים כ-500 מצבות ובבית הקברות החדש כ-3500 מצבות. קבורים רבנים מפורסמים, מהם: רבי אברהם רפאל קורייאט, רבי חיים פינטו (בבית הקברות הישן, ראו תמונה), ורבי חיים פינטו השני (בבית הקברות החדש, ראו תמונה), רבי יהודה הדאן פינטו - בנו של רבי חיים, רבי דוד לוסקי ורבים אחרים.
ראו גם

צלאת אל קהל
לקריאה נוספת

אשר כנפו, "מבט על מרוקו הספרדית וגם על דמנאת ועל בית-העלמין במוגדור" בתוך: אות ברית קודש, כרך 29, 2010.
הערות שוליים

1 2  ראו מאמר באתר: International Jewish Cemetery Project (באנגלית)
1 2 3 4  ראו מאמר על יהודי אסואירה באתר: Diarna (באנגלית)
↑  ראו: ספר אודות רבי חיים פינטו וחכמי מוגדור: מקור החיים, עמ' ט, קזבלנקה, תשל"ו
ג'יימס סוורבי

| --- | --- |

 לידה:  21 במרץ 1757 למבת', הממלכה המאוחדת 
 פטירה:  25 באוקטובר 1822 (בגיל 65) למבת', הממלכה המאוחדת 
 ענף מדעי:  בוטניקה 
 מקום מגורים:  בריטניה הגדולה 
 מקום לימודים:  האקדמיה המלכותית לאמנויות 
 צאצאים:  George Brettingham Sowerby, James De Carle Sowerby, Charles Edward Sowerby 
 
ג'יימס סוורבי (באנגלית: James Sowerby;‏ 1757–1822) היה חוקר טבע, מאייר ספרי מדע, ומינרולוג אנגלי. ספריו שפורסמו, כמו "הבוטניקה של ניו הולנד" או "בוטניקה אנגלית", כוללות את ציוריו המפורטים והמושכים. השימוש בצבעים עזים וטקסטים נגישים נועדו להגיע לקהל המתרחב שהתעניין בהיסטוריה של הטבע.
ביוגרפיה

ג'יימס סוורבי נולד ב-21 במרץ 1757 בלמבת', לונדון, הוריו נקראו ג'ון וערבאלה. לאחר שהחליט להפוך לצייר פרחים, המיזם הראשון שלו היה עם ויליאם קרטיס (אנ') שאת ספרו "פלורה לונדיננסיס" הוא אייר. סוורבי למד אמנות באקדמיה המלכותית בלונדון, והוכשר אצל ריצ'רד רייט. הוא התחתן עם אן ברטינגהם דה קרלה ונולדו להם שלושה בנים: ג'יימס דה קרל סוורבי (1787–1871), ג'ורג' ברטינגהם סוורבי הראשון (1788–1854) וצ'ארלס אדוארד סוורבי (1795–1842). הוא ציפה שבניו ימשיכו לתרום להוצאת הכרכים הרבים שבהם היה אמור היה שם משפחתם להיות מונצח – המחשה ההיסטוריה של הטבע.
משימה מוקדמת של סוורבי הייתה לאייר פרסום עם בוטנאי צרפתי, ובהמשך הוא עבד עם ויליאם קרטיס, שפרסם כרכים ראשונים של כתב העת הבוטני הבריטי הראשון "המגזין הבוטני", שמכיל חמישים ושש מאיוריו של סוורבי.
בשנת 1790 החל את הראשון מבין כמה פרויקטים גדולים: יצירה בת 36 כרכים, "בוטניקה אנגלית" שפורסמה במהלך 23 השנים הבאות, הכילה 2,592 חריטות בצביעת יד והתפרסמה בשם הבוטניקה של סוורבי. מספר גדול של צמחים אמור היה לקבל את הפרסום הרשמי הראשון שלהם במסגרת עבודה זו, אך ההסמכתה לכך הגיעה מטקסט שכתב ג'יימס אדוארד סמית', שהוחלף מאוחר יותר במקור מדויק יותר. את העבודה המשיך בנו, ג'יימס דה קרל סוורבי, שפרסם אוסף נוסף של 204 תחריטים, ברובם ללא צבע עד סוף המהדורה הראשונה בשנת 1835. תחריטים נוספים נוספו על ידי מאיירים אחרים עד שנת 1865 והסתיימו בתחריט מספר 2,999.
זה היה תמצית הידע בהיסטוריה של הטבע. התיאור של הצמחים היה קפדני, והוא נכתב מתוך דגימות ומחקר, בניגוד לציורי הפרחים של תקופת הרוקוקו שמטרתם הייתה אמנותית ולא מדעית. סוורבי התכוון להגיע לקהל רחב שהתעניין בעולם הטבע, זאת על ידי פרסום היצירות בצורה מושכת את העין. התחריטים הצבעוניים קיבלו הערכה רבה גם על ידי החוקרים לתחומי המדע השונים.
הפרויקט הבא שלו היה בקנה מידה דומה: המינרלים הקונכולוגיה של בריטניה, קטלוג מקיף של מאובני חסרי חוליות רבים שנמצאו באנגליה, פורסם בפרק זמן של 34 שנה, החלקים האחרונים הוצאו על ידי בניו ג'יימס דה קרל סוורבי וג'ורג' ברטינגהם סוורבי. הפרסום הגמור מכיל 650 תחריטים צבעוניות ב־7 כרכים. הוא גם פרסם שתי יצירות חשובות שהמחישו המינרלוגיה: "המינרלוגיה הבריטית" (1804–1817) וכתוספת לה "מינרלוגיה אקזוטית" (1811–1820).
סוורבי יצר אוסף ענק של דגימות ששימשו אותו בהכנת הכרכים הרחבים שהוא ייצר. הרבה גאולוגים בולטים ומדענים אחרים השתמשו באוספיו למחקריהם, וגם תרמו דגימות לאוסף שלו, כמו האספנית אתלדרד בנט. הוא התכוון שהאוסף יהפוך לבסיס למוזיאון לטבע. הוא הוסיף חדר בחלקו האחורי של בית מגוריו, בו שיכן את האוסף הזה. רבים ביקרו את האוסף, שאחת האטרקציות בו היה המטאוריט מיורקשייר, זה שנראה ונאסף בשנת 1795 – המטאוריט האנגלי הראשון שתועד.
ג'יימס סוורבי נפטר ב־25 באוקטובר 1822.
מורשת

נכדו הגדול של ג'יימס, חוקר הטבע ארתור דה קרל סוורבי המשיך את המסורת המשפחתית, וסיפק דגימות רבות למוזיאון הבריטי והמוזיאונים בשנגחאי ובוושינגטון די. סי.
פרסומים

Sibthrop's Flora Graeca, 10 vols. 1806-40.
Flora Londinensis.
English Botany 1813.vols
A Specimen of the Botany of New Holland
Zoology of New Holland 1794.
Mineral Conchology of Great Britain
British Mineralogy 1802 - 1817.
Exotic Mineralogy (1811),
הערות שוליים

↑  Henderson, Paul (2015). James Sowerby; the Enlightenment's natural historian. London: Kew Publishing with the Natural History Museum
↑  MBG Rare Books: Author - Sowerby, James, www.illustratedgarden.org
| --- | --- |
בקרת זהויות :  NLI: 987007334617905171  BNE: XX5114881  BnF: cb157280906 (data)  Botanist: Sowerby  DSI: 601  GND: 124329810  ICCU: MODV111206  ISNI: 0000 0000 8141 5785  LCCN: n86854905  NLA: 36199719  NTA: 070147507  RKD: 74061  SELIBR: 283724  SNAC: w66t1491  SUDOC: 073946915  TePapa: 49843  Trove: 1227977  ULAN: 500128681  VIAF: 61879779   WorldCat (עם VIAF): 61879779 
איריס צהוב, צייר ג'יימס סוורבי
ג'יימס סומרוויל

| --- | --- |
ג'יימס סומרוויל (מימין) עם ארצ'יבלד וייוול ווינסטון צ'רצ'יל, 1943
ג'יימס סומרוויל (מימין) עם ארצ'יבלד וייוול ווינסטון צ'רצ'יל, 1943
 לידה:  17 ביולי 1882 בריטניה ווייבריג', אנגליה
 פטירה:  19 במרץ 1949 (בגיל 66) בריטניה דינדר, סאמרסט
 מדינה:  הממלכה המאוחדת 
 השתייכות:  הצי המלכותי הצי המלכותי הבריטי
 תקופת הפעילות:  1897–1945 (כ־48 שנים)
 דרגה:  אדמירל הצי
 פעולות ומבצעים
 מלחמת העולם הראשונה מערכת גליפולי  מלחמת העולם השנייה מבצע דינמו  השמדת השייטת הצרפתית במרס אל כביר  הטבעת הביסמרק  מפקד השייטת הבריטית המזרחית
 עיטורים
  מסדר האמבט  מסדר ההצטיינות  אות השירות המצוין   מסדר האימפריה הבריטית (אביר)
 
ג'יימס סומרוויל (באנגלית - Sir James Fownes Somerville; ‏ 17 ביולי 1882 - 19 במרץ 1949) היה אדמירל בצי המלכותי הבריטי שהתפרסם בקרבות מלחמת העולם השנייה בעיקר בהשמדת השייטת הצרפתית במרס אל כביר ובהטבעת אוניית המערכה הגרמנית ביסמרק.
קריירה מוקדמת

סומרוויל הצטרף לצי המלכותי הבריטי ב-1897 כצוער במספר ספינות קרב והתמחה בתקשורת אלחוטית. ב-1904 הועלה לדרגת לוטננט.
מלחמת העולם הראשונה ואחריה

במלחמת העולם הראשונה השתתף בקרב גליפולי בתפקידי קשר והועלה לדרגת קומנדר. על שירותו זה עוטר באות השירות המצוין.
לאחר המלחמה פיקד על מספר ספינות קרב. ב-1925–1925 ניהל את מחלקת האיתות (קשר) של האדמירליות.
באוקטובר 1933 הועלה לדרגת אדמירל משנה ובשנים 1936–1938 היה מפקד צי המשחתות בשייטת הים התיכון. במלחמת האזרחים בספרד כשהרפובליקנים איימו להפציץ את פלמה דה מיורקה עמד בראש כוח בינלאומי שכלל את אוניית מערכה של כיס "דוטשלנד" והמשחתת האיטלקית "מלוצ'לו". ב-1937–1939 שירת כמפקד שייטת במזרח הודו.
בתחילת 1939 פרש מהשירות בגלל סיבות רפואיות (חשד לשחפת).
מלחמת העולם השנייה

עם פרוץ המלחמה נקרא שוב לשרת באדמירליות ופעל לפיתוח מערכות הקשר והראדאר. במאי 1940 היה עוזרו של אדמירל ברטרם רמזי בפינוי החיילים הבריטים והצרפתים מדונקרק (מבצע דינמו). הוא עצמו ביקר בקאלה ב-24 במאי 1940 כדי לקבל תמונה אמינה של המצב בשטח.
לאחר כניסת איטליה למלחמה, ב-10 ביוני 1940, הורה צ'רצ'יל לחזק את הכוח בימי בים התיכון. לשם כך הוקם כוח משימה H וב-30 ביוני 1940 קיבל סומרוויל את הפיקוד על הכוח הזה שמפקדו הייתה בגיברלטר. כוח משימה H כלל את נושאת המטוסים "ארק רויאל", אוניות הקרב "ואלינט" ו"רזולושן", הסיירת הוד וארבע משחתות.
צ'רצ'יל חשש שהצי הצרפתי של ממשלת וישי ייפול לידי הגרמנים והורה על מבצע קטפולט (קטפולטה) כדי להשתלט על הצי הצרפתי או להשמידו. הוא פקד על סומרוויל להגיע לנמל מרס אל כביר ליד אוראן באלג'יריה שם היה ריכוז גדול של אוניות מלחמה צרפתיות. לאחר שהצרפתים השיבו בשלילה פתח סומרוויל באש. האוניה ברטאן טבעה על אנשי צוותה. ארבע משחתות הצליחו לברוח אך שלוש טובעו ורק המשחתת "שטרסבורג" הצליחה להגיע לנמל טולון. בהתקפה נהרגו 1,297 מלחים צרפתים ו-350 נפצעו. סומרוויל הביע לאחר הפעולה כי לדעתו זה היה משגה מבחינה פוליטית.
במאי 1941 נקרא כוח H להגיע לאוקיינוס האטלנטי ולהשתתף במרדף אחרי אוניית המערכה ביסמרק. ב-26 במאי המריאו מטוסים מארק רויאל והפציצו את הביסמרק. הם פגעו במערכת ההיגוי שלה, דבר שאיפשר את הטבעתה לאחר מכן. הסיירת אה"מ הוד נפגעה וטבעה בקרב זה ורק שלושה מתוך 1,415 אנשי צוותה שרדו וחולצו כשעתיים לאחר מכן בידי משחתת בריטית.
במרץ 1942 מונה סומרוויל למפקד השייטת הבריטית המזרחית בטרינקומליי בציילון והועלה לדרגת אדמירל. עם נפילת סינגפור העביר את מפקדתו לנמל קילינדילי בקניה. באפריל 1942 פתח האדמירל היפני צ'ואיצ'י נגומו באופנסיבה באוקיינוס ההודי. סומרוויל איבד נושאת מטוסים ושתי סיירות. רק בתחילת 1944 קיבל תגבורת וב-19 במאי 1944 תקף את מתקני הדלק באי סאבאנג בצפון סומטרה ובמאי 1944 את סורביה.
באוקטובר 1944 מונה לראש נציגות הצי הבריטי בוושינגטון עד דצמבר 1945. ב-8 במאי 1945 הועלה לדרגת אדמירל הצי.
לאחר המלחמה

בסוף 1945 פרש מהשירות. באוגוסט 1946 קיבל תואר של לורד לוטננט של סאמרסט. נפטר ב-19 במרץ 1949 מהתקף לב.
ברברה לי-האנט

| --- | --- |
אין תמונה חופשית
 לידה:  14 בדצמבר 1935 באת', אנגליה, הממלכה המאוחדת 
 פטירה:  16 בספטמבר 2024 (בגיל 88) אסטון קנטלו (אנ'), אנגליה, הממלכה המאוחדת 
 מדינה:  הממלכה המאוחדת 
 מקום לימודים:  בית הספר למשחק בריסטול אולד ויק 
 בן או בת זוג:  ריצ'רד פסקו (18 בנובמבר 1967–12 בנובמבר 2014) 
 פרסים והוקרה:  פרס לורנס אוליבייה לשחקנית הטובה ביותר בתפקיד משנה (1993) 
 פרופיל ב-IMDb
 
ברברה לי-האנט (באנגלית: Barbara Leigh-Hunt;‏ 14 בדצמבר 1935 –  16 בספטמבר 2024) הייתה שחקנית בריטית שהופיעה בתיאטרון, בקולנוע, בטלוויזיה וברדיו.